CELEX: 21979A0630(01)
Language: el
Date: 1979-06-30 00:00:00
Title: Πρωτόκολλο της Γενεύης (1979) προσαρτημένο στη Γενική Συμφωνία Δασμών και Εμπορίου

Avis juridique important

|

21979A0630(01)

Πρωτόκολλο της Γενεύης (1979) προσαρτημένο στη Γενική Συμφωνία Δασμών και Εμπορίου  

Επίσημη Εφημερίδα αριθ. L 071 της 17/03/1980 σ. 0003 - 0004 Φινλανδική ειδική έκδοση: Κεφάλαιο 11 τόμος 9 σ. 0005  Σουηδική ειδική έκδοση: Κεφάλαιο 11 τόμος 9 σ. 0005  Ελληνική ειδική έκδοση: Κεφάλαιο 11 τόμος 19 σ. 0005  Ισπανική ειδική έκδοση: Κεφάλαιο 11 τόμος 12 σ. 0040  Πορτογαλική ειδική έκδοση : Κεφάλαιο 11 τόμος 12 σ. 0040 

ΠΡΩΤΟΚΟΛΛΟ ΤΗΣ ΓΕΝΕΥΗΣ (1979) ΠΡΟΣΑΡΤΗΜΕΝΟ ΣΤΗ  ΓΕΝΙΚΗ ΣΥΜΦΩΝΙΑ ΔΑΣΜΩΝ ΚΑΙ ΕΜΠΟΡΙΟΥΤΑ ΣΥΜΒΑΛΛΟΜΕΝΑ ΜΕΡΗ ΣΤΗ  ΓΕΝΙΚΗ ΣΥΜΦΩΝΙΑ ΔΑΣΜΩΝ ΚΑΙ ΕΜΠΟΡΙΟΥ ΚΑΙ Η ΕΥΡΩΠΑΪΚΗ  ΟΙΚΟΝΟΜΙΚΗ ΚΟΙΝΟΤΗΣ, που έλαβαν μέρος στις πολυμερείς  εμπορικές διαπραγματεύσεις 1973-1979 (κατωτέρω αποκαλούμενοι  «οι συμμετέχοντες»),ΕΧΟΝΤΑΣ προέλθει σε διαπραγματεύσεις  σύμφωνα με το άρθρο XXVIII δις, το άρθρο XXXIII και τις  λοιπές διατάξεις που εφαρμόζονται επί του αντικειμένου της  Γενικής Συμφωνίας Δασμών και Εμπορίου (κατωτέρω  αποκαλουμένης «γενική συμφωνία»),ΣΥΜΦΩΝΗΣΑΝ, μέσω των  αντιπροσώπων τους, ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:1. Ο πίνακας  των δασμολογικών παραχωρήσεων κάθε συμμετέχοντος, που  προσαρτάται στο παρόν πρωτόκολλο θα καταστεί πίνακας του  συμμετέχοντος αυτού, προσαρτημένος στη γενική συμφωνία, από  την ημερομηνία κατά την οποία το παρόν πρωτόκολλο θα τεθεί  σε ισχύ για τον συμμετέχοντα αυτόν σύμφωνα με την παράγραφο  5 κατωτέρω.2. α) Οι μειώσεις που παραχωρήθηκαν από κάθε  συμμετέχοντα θα τεθούν σε εφαρμογή κατά ίσα ετήσια τμήματα  από 1ης Ιανουαρίου 1980 και η ολική μείωση θα  πραγματοποιηθεί το αργότερο τη 1η Ιανουαρίου 1987, εφόσον  στον πίνακά του δεν ορίζεται διαφορετικά. Κάθε συμμετέχων,  που αρχίζει τη μείωση των συντελεστών δασμών την 1η Ιουλίου  1980 ή σε ημερομηνία μεταξύ 1ης Ιανουαρίου και 1ης Ιουλίου  1980, πραγματοποιεί κατά την ημερομηνία αυτή, εφόσον στον  πίνακά του δεν ορίζεται διαφορετικά, μία μείωση ίση με τα  2/8 της ολικής μειώσεως που είναι αναγκαία για να φθάσει  στον τελικό συντελεστή, η οποία θα συνοδεύεται από έξη ίσες  μειώσεις, από 1ης Ιανουαρίου 1982. Σε κάθε στάδιο μειώσεως,  ο μειωμένος συντελεστής θα στρογγυλοποιείται στο πρώτο  δεκαδικό ψηφίο. Οι διατάξεις της παρούσης παραγράφου δεν  εμποδίζουν τους συμμετέχοντες να θέσουν σε εφαρμογή τις  μειώσεις τους σε λιγότερα στάδια ή νωρίτερα απ’ ό,τι  προβλέπεται ανωτέρω.β) Η θέση σε εφαρμογή, σύμφωνα με την  ανωτέρω παράγραφο 2.α), των προσαρτημένων πινάκων θα  υποβληθεί, κατόπιν αιτήσεως, σε πολυμερή έλεγχοαπό μέρους  των συμμετεχόντων που θα έχουν αποδεχθεί το παρόν  πρωτόκολλο. Η διάταξη αυτή δε θίγει τα δικαιώματα και τις  υποχρεώσεις των συμβαλλομένων μερών που προκύπτουν από τη  γενική συμφωνία.3. Όταν ο πίνακας των δασμολογικών  παραχωρήσεων ενός συμμετέχοντος, που προσαρτάται στο παρόν  πρωτόκολλο, καταστεί πίνακας προσαρτημένος στη γενική  συμφωνία, σύμφωνα με τις διατάξεις της παραγράφου 1, ο  συμμετέχων αυτός θα έχει κάθε στιγμή την ευκαιρία να  αναστέλλει ή να αποσύρει, εν όλω ή εν μέρει, την παραχώρηση  που περιλαμβάνεται στον πίνακα αυτό και που θα αφορά κάθε  προϊόν για το οποίο ο κύριος προμηθευτής είναι άλλος  συμμετέχων ή κυβέρνηση που έχει προβεί σε διαπραγματεύσεις  για προσχώρηση κατά τη διάρκεια των πολυμερών εμπορικών  διαπραγματεύσεων αλλά ο πίνακας που προκύπτει από τις  πολυμερείς εμπορικές διαπραγματεύσεις δεν έχει ακόμη  καταστεί πίνακας προσαρτημένος στη γενική συμφωνία. Ένα  τέτοιο μέτρο πάντως θα καταστεί δυνατό να ληφθεί μόνο, αφού  κοινοποιηθεί εγγράφως στα συμβαλλόμενα μέρη η αναστολή ή η  ανάκληση της παραχωρήσεως και εφόσον πραγματοποιηθούν,  κατόπιν σχετικής αιτήσεως, διαβουλεύσεις με κάθε  συμμετέχοντα ή προσχωρούσα κυβέρνηση, του οποίου ο πίνακας  δασμολογικών παραχωρήσεων θα καταστεί ένας πίνακας  προσαρτημένος στη γενική συμφωνία και ο οποίος έχει ουσιώδες  συμφέρον στο εν λόγω προϊόν. Κάθε αναστολή ή ανάκληση που θα  γίνει με τον τρόπο αυτό θα παύσει να εφαρμόζεται από την  ημερομηνία κατά την οποία ο πίνακας του συμμετέχοντος ή της  προσχωρούσης κυβερνήσεως που έχει συμφέρον κυρίου  προμηθευτού, θα καταστεί πίνακας προσαρτημένος στη γενική  συμφωνία.4. α) Κάθε φορά που οι περιπτώσεις β) και γ) της  παραγράφου 1 του άρθρου ΙΙ της γενικής συμφωνίας,  αναφέρονται στην ημερομηνία της εν λόγω συμφωνίας, η  εφαρμοζομένη ημερομηνία, όσον αφορά κάθε προϊόν που αποτελεί  αντικείμενο παραχωρήσεως η οποία περιλαμβάνεται σε πίνακα  δασμολογικών παραχωρήσεων, προσαρτημένο στο παρόν  πρωτόκολλο, είναι η ημερομηνία του παρόντος πρωτοκόλλου, με  την επιφύλαξη των υποχρεώσεων που ισχύουν κατά την  ημερομηνία αυτή.β) Σε περίπτωση που γίνεται αναφορά στην  ημερομηνία της γενικής συμφωνίας, που περιέχεται στην  παράγραφο 6 α) του άρθρου ΙΙ της συμφωνίας αυτής, η  εφαρμοζομένη ημερομηνία όσον αφορά τον πίνακα των  δασμολογικών παραχωρήσεων που προσαρτάται στο παρόν  πρωτόκολλο θα είναι η ημερομηνία του παρόντος  πρωτοκόλλου.5. α) Το παρόν πρωτόκολλο θα παραμένει ανοικτό  για αποδοχή από τους συμμετέχοντες, με υπογραφή ή με άλλο  τρόπο, μέχρι την 30ή Ιουνίου 1980.β) το παρόν πρωτόκολλο θα  αρχίσει να ισχύει την 1η Ιανουαρίου 1980 για τους  συμμετέχοντες, που θα το έχουν αποδεχθεί πριν από την  ημερομηνία αυτή. Για τους συμμετέχοντες που θα το αποδεχθούν  μετά την ημερομηνία αυτή θα τεθεί σε εφαρμογή για κάθε  συμμετέχοντα την ημερομηνία της αποδοχής του.6. Το παρόν  πρωτόκολλο κατατίθεται στο γενικό διευθυντή των  συμβαλλομένων μερών, που θα διαβιβάσει, χωρίς καθυστέρηση,  σε κάθε συμβαλλόμενο μέρος της γενικής συμφωνίας και στην  Ευρωπαϊκή Οικονομική Κοινότητα κυρωμένο αντίγραφο του  παρόντος πρωτοκόλλου και κοινοποίηση κάθε αποδοχής του  πρωτοκόλλου αυτού, σύμφωνα με την ανωτέρω παράγραφο 5.7. Το  παρόν πρωτόκολλο θα καταχωρισθεί σύμφωνα με τις διατάξεις  του άρθρου 102 του χάρτου των Ηνωμένων Εθνών.Έγινε στη  Γενεύη στις τριάντα Ιουνίου χίλια εννιακόσια εβδομήντα  εννέα, σε ένα μόνο αντίτυπο, στην Αγγλική, και τη Γαλλική  γλώσσα  και τα δύο κείμενα είναι εξίσου αυθεντικά. Για τους  προσαρτημένους πίνακες, αυθεντικό κείμενο - γαλλικό, αγγλικό  ή ισπανικό - είναι εκείνο που αναφέρεται στο σχετικό  πίνακα.Σημείωση σχετική με το Πρωτόκολλο της Γενεύης  (1979)1. Ο πίνακας των δασμολογικών παραχωρήσεων που έχει  κατατεθεί από την Κοινότητα στη Γενεύη, στις 13 Ιουλίου  1979, θα δημοσιευθεί σε μεταγενέστερο τεύχος της Επίσημης  Εφημερίδας των Ευρωπαϊκών Κοινοτήτων.2. Οι πίνακες  παραχωρήσεων των άλλων Κρατών, που είναι προσαρτημένοι,  επίσης, στο Πρωτόκολλο, περιέχονται σε κείμενο εντύπου που  έχει δημοσιευτεί από τη Γραμματεία της ΓΣΔΕ, με τον τίτλο  «Πρωτόκολλο της Γενεύης (1979) προσαρτημένο στη Γενική  Συμφωνία Δασμών και Εμπορίου» (τόμοι Ι έως IV) και μπορεί  κανείς να τους συμβουλευτεί στη Γραμματεία της ΓΣΔΕ στη  Γενεύη.